1. **O le sauniuniga:**
   * **O le Sapati (Esoto 35:1-3)**
     + Ina ua uma ona maua se vaaiga o le mamalu o le Atua, ona faailoa atu lea e Mose i tagata “O mea na poloa’i mai ai Ieova ia faia” (Esoto 35:1, 4). O nei faatonuga e aofia ai ma lo latou sootaga ma le Atua i lea taimi (o le Sapati) ma se avanoa (o le Falefetafa’i).
     + Na atofaina e le Atua le Sapati o se taimi faapitoa mo i tatou e mafuta fiafia ai faatasi ma Ia i le foafoaga lava ia (Kenese 2:1-3; Esoto 20:11), ma sa Ia faamanatu atu ia Isaraelu lenei mea a’o lei leva ona folafola atu Poloaiga e Sefulu (Esoto 16:22-29).
     + O loo faamanatu mai e le Sapati i a’i tatou o le Atua o lo tatou Foafoa ma lo tatou Togiola (Teuteuronome 5:15), ma aveina atu i tatou i se taimi oi luma e mafai ai ona tatou olioli faatasi ma Ia e faavavau (Isaia 66:22-23).
   * **Taulaga o le Lotofuatiaifo (Esoto 35:4-36:7)**
     + E lua auala e faasoa atu ai i le galuega o le Falefetafai: o le foai atu o mea e fai a’i le galuega ma le faatinoina o le galuega
     + E sili atu nai lo le tone o auro, e tusa ma le 3.75 tone o siliva, ma e tusa ma le 2.5 tone o apamemea e faaaogaina, e faapea foi ma laau ma ie lanu eseese (Esoto 38:21-31).
     + E mai fea nei mea uma? O le tele o ia mea na aumai e Isaraelu mai tagata Aikupito ina ua latou o ese mai (Esoto 11:2).
     + E le gata i lea, sa manaomia galuega a tagata fai ipu, o su’isu’i ma su’iofu, o kamuta, o tagata e taina mamanu, o tagata e teuteuina maa taua, atoa ma isi mea sa faaaogaina
     + Sa matuā naunau tagata uma e fesoasoani, ona faapea atu lea o Pesaleli, o Aliavu, ma isi o loo faia le galuega ia Mose, ia taofi tagata mai le aumaia o taulaga, ua lava ma totoe (Esoto 36:3-7).
     + Ina ia faataunuuina lenei galuega, na totoina e le Agaga Paia i le aufaigaluega i latou uma o loo i ai meaalofa latou te faia le galuega (Esoto 35:30–36:2). Na faapena foi, na faaauau ona Ia tuuina atu o meaalofa uma ua talafeagai ai ma i latou uma o e o loo galulue i le galuega a le Atua.
2. **O le Falefetafai:**
   * **O le au faufale (Esoto 36:8-39:43)**
     + O a ni elemeni e manaomia mo le faataunuuina o tiute tauave i le Falefetai mo Fonotaga?
       - Falefetafai (Mea Paia ma le potu Silisili ona Paia); O le atolaau auro; O le laulau o areto; O le tuugalamepa; Fata e mu a’i mea manogi; Fatafaitaulaga mo taulaga mu; Faatanoavai apamemea; Lotoā i fafo; O le efota; O le ufifatafata; O isi ofu uma
     + **Ina ua uma ona fausia le Malumalu (le Falefetafai ma le lotoā) ona faia lea o ni auaunaga tulaga ese se lua: o aso faisoo ma tausaga taitasi. O a latou sauniga eseese, ave faatasi, ua a’oa’o mai ai i a’i tatou e faapea:** 
       - E inoino le Atua i le agasala
       - E laveaiina e le Atua le tagata agasala
       - E faaumatia e le Atua le tagata amioleaga
       - Ua folafola mai e le Atua i a’i tatou se lumanai matagofie
     + O se auaunaga i aso taitasi, na faaalia ai e le Atua le auala e ao ona Ia faamagaloina ai le tagata agasala, e ala i le alofa tunoa, o le tagata agasala: e fasia le manu e leai se sala, “O le Tamai Mamoe lea a le Atua, Na te aveesea le agasala a le lalolagi” (Ioane 1:29).
     + I se auaunaga faale-tausaga (Aso o le Togiola), na faaalia ai e le Atua le auala o le a Ia tafiesea ai le agasala mai le atulaulau, ma faaalia ai se tali mulimuli i le faafitauli o le amioleaga (Salamo 73:17).
     + O le Malumalu foi o se nofoaga lea e tapuai ai i le Atua, vivii ma faailoa atu le agaga faafetai ia te Ia
   * **O le Faapaiaina o le Malumalu (Esoto 40:1-38)**
     + O loo faaiuina le tusi o Esoto i le faapaiaina o le Malumalu ma ona ositaulaga. O le autu o lenei mataupu e le taumatea o le Atua lava, o Lē na te faatumuina mea uma i Lona afioaga mamalu (Esoto 40:34). O lenei Afioaga, na faaauau pea ona o faatasi ma le Falefetafai i le ao ma le Sekaina (o le faaaliga lea o le mamalu faale-lagi i le va o kerupi o le atolaau).
     + Ina ua mavae ni masina o le galuega, ona faatuina lea o le malumalu i le uluai aso o le masina muamua o le lona lua o tausaga talu ona o ese mai Aikupito (Esoto 40:2, 17). O mea uma na faatulagaina i lona faasologa (atolaau, ie puipui, la’oai, tuugalamepa, fata auro (e mu a’i le mea manogi), fata-apamemea e fai a’i taulaga mu, ma le tanoa vai), ma faapaiaina ai loa (Esoto 40:9).
     + Mulimuli ave, ona faaofuina ai lea o Arona ma ona atalii i o latou ofu faa-ositaulaga, ma faauuina ai mo la latou misiona (Esoto 40:12-15).
3. **O isi Falefetafai:**
   * **O Iesu ma le Ierusalema Fou:**
     + O le uiga moni o le Ioane1:14 e faapea, na liutino tagata Iesu ma “falefetafai” (sa mau) faatasi ma i tatou. I Lona liutino, o Iesu, o le Atua e faavavau, na faataunuuina Lona faanaunauga ia mau faatasi ma i tatou i le tino. Na avea o Ia o Emanuelu, o lona uiga ua ia tei tatou le Atua (Mataio 1:23).
     + E ala i le Agaga Paia, o loo faaauau pea ona mau o le Atua faatasi ma i tatou i aso nei (Mataio 18:20; 1Korinito 3:16).
     + Ae ua lata ona oo mai le aso o le a mafai ai ona tatou tutū faafesagai ma lo tatou Atua, ma mau faatasi ma Ia, i le Falefetafai o le tupu; o Ia lava na saunia mo i tatou: o le Ierusalema Fou lea (Faaaliga 21:3).
     + O le a tupu lenei mea pe a mae’a le Fuafuaga o le Faaolataga, ma tafiesea atoatoa ai loa le leaga.